
SPRENDIMAS
DĖL KĖDAINIŲ RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-280 „DĖL BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJŲ MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO TVIRTINIMO“ PAKEITIMO

2024 m. gegužės 31 d. Nr. TS-141
Kėdainiai


Kėdainių rajono savivaldybės taryba nusprendžia:
Pakeisti Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Kėdainių rajono savivaldybės tarybos 2019 m. gruodžio 20 d. sprendimu Nr. TS-280 „Dėl Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo tvirtinimo“:
1. Pakeisti 2 punktą ir išdėstyti jį taip:
„2. Aprašas parengtas vadovaujantis Lietuvos Respublikos paramos būstui įsigyti ar išsinuomoti įstatymu (toliau –  Įstatymas).“
2.  Pripažinti netekusiais galios 2.1 ir 2.2  papunkčius.
3. Pakeisti 5 punktą ir išdėstyti jį taip:
„5. Kompensacijas skiria ir moka Kėdainių rajono savivaldybės administracija (toliau – Savivaldybės administracija), vadovaudamasi Įstatymu ir šiuo Aprašu. 
4. Pakeisti 6 punktą ir išdėstyti jį taip:
„6. Teisę į būsto nuomos mokesčio dalies kompensaciją turi asmenys ir šeimos, atitinkantys Įstatymo 10 straipsnyje nustatytus reikalavimus ir Lietuvos Respublikos gyvenamosios vietos deklaravimo įstatyme nustatyta tvarka yra deklaravę (šeimos atveju – vieno iš šeimos narių pasirinktinai) gyvenamąją vietą Kėdainių rajono savivaldybėje, o jeigu asmuo deklaruotos gyvenamosios vietos neturi, – Kėdainių rajono savivaldybėje yra įtrauktas į gyvenamosios vietos nedeklaravusių asmenų apskaitą.“
5. Pripažinti netekusiais galios 6.1, 6.2 ir 6.3 papunkčius.
6. Pakeisti 7 punktą ir išdėstyti jį taip:
„7. Aprašo 6 punkte nurodyti asmenys ir šeimos Savivaldybės administracijai pateikia prašymą suteikti paramą būstui išsinuomoti BP-4 forma (Prašymų suteikti paramą būstui įsigyti ar išsinuomoti nagrinėjimo tvarkos aprašo, patvirtinto Lietuvos Respublikos socialinės apsaugos ir darbo ministro 2015 m. balandžio 10 d. įsakymo Nr. A1-195 „Dėl Prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“ 4.4 papunktis). Kartu su prašymu savivaldybės administracijai pateikia pagal Lietuvos Respublikos civiliniame kodekse nustatytas sąlygas ne trumpiau kaip vieniems metams sudarytą būsto nuomos sutartį, pagal kurią išsinuomojo fiziniams asmenims (išskyrus asmens ar šeimos narių artimuosius giminaičius) ar juridiniams asmenims priklausantį būstą (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius), esantį  Kėdainių rajono savivaldybės teritorijoje ir Lietuvos Respublikos gyventojų registro tvarkytojos valstybės įmonės Registrų centro išduotą (-as) pažymą (-as), patvirtinančią (-ias), kad būstą nuomojantys asmenys ir jų šeimos nariai nėra susiję artimos giminystės ryšiais su asmeniu, iš kurio nuomojamas būstas. Būsto nuomos sutartis privalo būti įregistruota Lietuvos Respublikos nekilnojamojo turto registre.“ 
7. Pakeisti 8 punktą ir išdėstyti jį taip:
„8. Teisę į išperkamosios būsto nuomos mokesčio dalies kompensaciją turi asmenys ir šeimos, kurie atitinka Įstatymo 8 straipsnyje nustatytus reikalavimus ir Lietuvos Respublikos gyvenamosios vietos deklaravimo įstatyme nustatyta tvarka yra deklaravę (šeimos atveju – vieno iš šeimos narių pasirinktinai) gyvenamąją vietą Kėdainių rajono savivaldybėje, o jeigu asmuo deklaruotos gyvenamosios vietos neturi, – Kėdainių rajono savivaldybėje yra įtrauktas į gyvenamosios vietos nedeklaravusių asmenų apskaitą. 
8. Pripažinti netekusiais galios 8.1, 8.2, 8.3, 8.3.1 ir 8.3.2 papunkčius.
9. Pakeisti 9 punktą ir išdėstyti jį taip:
„9. Aprašo 8 punkte nurodyti asmenys ir šeimos Savivaldybės administracijai pateikia prašymą suteikti paramą būstui įsigyti BP-2 forma (Prašymų suteikti paramą būstui įsigyti ar išsinuomoti nagrinėjimo tvarkos aprašo, patvirtinto Lietuvos Respublikos socialinės apsaugos ir darbo ministro 2015 m. balandžio 10 d. įsakymo Nr. A1-195 „Dėl Prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“ 4.2 papunktis). Kartu su prašymu savivaldybės administracijai pateikia pagal Lietuvos Respublikos civiliniame kodekse nustatytas sąlygas ne trumpiau kaip vieniems metams sudarytą išperkamosios būsto nuomos sutartį, pagal kurią išsinuomojo fiziniams asmenims (išskyrus asmens ar šeimos narių artimuosius giminaičius) ar juridiniams asmenims priklausantį būstą (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius), esantį Kėdainių rajono savivaldybės teritorijoje ir Lietuvos Respublikos gyventojų registro tvarkytojos valstybės įmonės Registrų centro išduotą (-as) pažymą (-as), patvirtinančią (-ias), kad būstą nuomojantys asmenys ir jų šeimos nariai nėra susiję artimos giminystės ryšiais su asmeniu, iš kurio nuomojamas būstas. Išperkamosios būsto nuomos sutartis privalo būti įregistruota Lietuvos Respublikos nekilnojamojo turto registre.“ 
             10. Pakeisti 18 punktą ir išdėstyti jį taip:
„18. Asmenims ir šeimoms, turintiems teisę į būsto nuomos mokesčio dalies kompensaciją pagal šio Aprašo 6–7 punktus ar į išperkamosios būsto nuomos mokesčio dalies kompensaciją pagal šio Aprašo 8–9 punktus, būsto nuomos ar išperkamosios būsto nuomos mokesčių dalies kompensacijos dydis vienam asmeniui ar šeimos nariui apskaičiuojamas vadovaujantis Įstatymo 18 straipsniu.“
11. Papildyti 20.8 papunkčiu ir išdėstyti jį taip:
„20.8. paaiškėja, kad būstas nuomojamas iš asmens ar šeimos narių artimųjų giminaičių, ar paaiškėja, kad gyvenamosios patalpos nuomojamos nuosavybės, patikėjimo, panaudos ar kita teise valdomame bendrabutyje iš švietimo įstaigų, mokslo ir studijų institucijų.“



Savivaldybės meras				                    Valentinas Tamulis

